બીજી બૅટિંગમાં ૮૪નો ટાર્ગેટ સર કરવા ઊતરેલી કચ્છી કડવા પાટીદાર માટે વિજય અઘરો નહોતો. ટીમે શરૂઆત સારી કરી હતી, પરંતુ ત્રીજી ઓવરમાં ૩૭ના સ્કોર પર રનમશીન ગણાતા ટીમના કૅપ્ટન ભાવિક ભગતની વિકેટ પડી જતાં બોલિંગ-ટીમમાં ખુશીની લહેર ઊઠી હતી, પરંતુ બોલિંગ-ટીમની ખુશીની લહેરને ઓપનિંગમાં આવેલા દેવાંગ પોકારે (૫૩) પોતાના શાનદાર શૉટ્સ દ્વારા ઠારી દીધી હતી. દેવાંગ પોકારની સૂઝબૂઝભરી બૅટિંગના પ્રતાપે ટીમનો સ્કોર વધતો રહ્યો અને જીતના આંકડાને મેળવવામાં કોઈ વધુ તકલીફ નહોતી જણાઈ. ૮ ઓવરમાં બે વિકેટે ૮૮ રન કરીને કચ્છી કડવા પાટીદારે ૮ વિકેટે શાનદાર વિજય મેળવ્યો હતો.